Etter VM deltok England i den første sesongen av UEFA Nations League divisjon A, den øverste av fire divisjoner i UEFA Nations League. England havnet i gruppe 4, sammen med Spania og Kroatia. Den 8. september tapte England 1–2 hjemme mot Spania, den 12. oktober spilte laget 0–0 de Kroatia borte, den 15. oktober vant de 3–2 borte mot Spania og den 18. november vant de 2–1 hjemme mot Kroatia. England vant dermed sin gruppe. Semifinalen ble spilt 6. juni 2019 mot Nederland; England tapte 1–3. Bronsefinalen mot Sveits ble spilt 9. juni. England vant 6–5 på straffespark, etter at kampen endte 0–0 etter ekstraomganger.